# Mennesker med udviklingshandicap og deres pårørende: Få mest muligt ud af valget til Europa Parlamentet 2019

Inclusion Europe har skrevet dette dokument for at få mest ud valget til Europa Parlamentet 2019.

**Del 1 og 2 er til personer som støtter mennesker med udviklingshandicap: det vil sige ULF’ere, deres pårørende og alle andre aktive og borgere i EU.**

**Del 3 er til de politiske partier og deres kandidater.** Den er også beregnet til de myndigheder som tilrettelægger valgene, så de kan gøre valghandlingen mere tilgængelig.

# Part 1 Hvorfor er valget til Europa Parlamentet så vigtigt?

I maj måned 2019 skal der vælges nye medlemmer til Europa Parlamentet (forkortes MEP).

Valg til Europa Parlamentet er meget vigtigt for mennesker med udviklingshandicap og deres pårørende.

Medlemmer af parlamentet træffer beslutninger, som har betydning for alle borgere i den Europæiske Union (EU).

MEP’ere træffer beslutninger om love.
Emnerne for disse love er for eksempel tilgængelighed til produkter og tjenesteydelser, ret til at rejse, leve og arbejder i de lande, som er med i EU.

MEP’ere beslutter også om EU skal give penge til aktiviteter og projekter i landene i EU.

Medlemmerne af Europa Parlamentet er med til at vælge Europa Kommissionens formand og kommissærer. Kommissærerne er ansvarlige for emner som for eksempel beskæftigelse, sociale forhold, retsforhold, uddannelse og sundhed.

MEP’ere overvåger hvordan EU overholder FN’s Handicapkonvention.

Alt dette betyder, at det er vigtigt for dig, hvem,

der vælges til Europa Parlamentet.
Det er vigtig for alle os som kæmper for mennesker med udviklingshandicaps rettigheder.

Inclusion Europe ønsker at være med til at valget giver et godt resultat for mennesker med udviklingshandicap og deres pårørende.

## Du har en vigtig rolle i at dette kan lykkes.

Du kan opfordre kandidater til at sørge for tydelig og tilgængelig information.

Du kan opfordre kandidater til at beslutte ting, der støtter mennesker med udviklingshandicap og deres pårørende.

Du skal selv gå op og stemme til valget, og du skal minde andre om, at de også skal stemme.

## Stemmeretten er meget vigtigt.

Den giver dig mulighed for at få indflydelse på byer og lands fremtid og på EU’s fremtid.

Nogle mennesker har fået frataget stemmeretten af værgemålslovene. Dette er forkert og bør ændres.

Alle skal have ret til at stemme.

Nogle mennesker finder det svært at stemme, fordi de ikke har klar information om valget.

Nogle mennesker synes, at det er svært at stemme fordi ingen hjælper dem med at beslutte sig eller fortælle hvad de har besluttet sig for.

Nogle mennesker synes, at det er uden betydning om de stemmer fordi, kandidaterne ikke lytter eller taler til dem.

For nogle mennesker er svært at stemme, fordi de tager sig af en pårørende med udviklingshandicap og derfor ikke har tid eller overskud til at tage til valgstedet.

## Dette kan ændres.

Men mange af disse ting er blevet bedre i mange lande.

For at tingene kan blive endnu bedre, så flere mennesker kan afgive deres stemme, skal vi have mest ud af de muligheder, som kommer med valget til Europa Parlamentet.

## Europa Unionen er vigtig for mennesker med udviklingshandicap og deres pårørende.

Der tales meget om hvordan EU fungerer og om det er godt at være med.

Nogle mennesker er utilfredse med EU fordi de synes, at den gør mange ting, som de ikke bryder sig om.

Andre er utilfredse med EU, for at de synes, at den ikke gør nok ved de ting, som de gerne vil have gjort noget ved.

Inclusion Europe lytter til disse bekymringer og

tager dem alvorligt.

Samtidigt kan vi se, at respekten for mennesker med udviklingshandicap og deres pårørendes rettigheder er blevet forbedre i EU i løbet af de seneste årtier.

Mennesker med udviklingshæmning og deres pårørendes livskvalitet er også blevet forbedret.

## Mange af disse fremskridt er sket takket være EU’s indsats.

Det er fordi, at det at bo i den Europæiske Union betyder:

* **Leve i fredstid.**Der har aldrig været krig i den Europæiske Union.
* **Livskvaliteten er forbedret.**Mange EU-borgeres livskvalitet er blevet forbedret.

Vi ved at livet kan være en kamp særligt for mennesker med udviklingshandicap og deres pårørende.

Mange menneskers liv er blevet hårdere efter den seneste økonomiske krise.

Men den Europæiske Union bruger penge på ydelser, der kan forbedre menneskers livskvalitet[[1]](#footnote-2).

* **Fremskridt i rettigheder og inklusion.**

EU er baseret på menneskerettigheder.

Den Europæiske Union er den eneste organisation, der har underskrevet FN’s Handicapkonvention.
EU bruger mange penge på at disse rettigheder bliver overholdt.

Vi kæmper altid for fremskridt i inklusion.

Vi skal også beskytte de fremskridt som allerede er sket.

Inclusion Europe opfordrer alle mennesker med udviklingshandicap, deres pårørende og borgere i EU til at:

1. **Tale med kandidater til valget så de kender DIN holdning.**

(Du kan få ideer i del 3 i dette dokument.)

1. **Forklar dine venner, familie og kollegaer, hvorfor valget til Europa Parlamentet er vigtigt og at de skal deltage i det.**

Hjælp dine venner og kollegaer med at forstå valget og tage del i dem.

1. **Afgiv din stemme til valget til Europa Parlamentet og styrk dine rettigheder i Europa.**

# Part 2

# Hvad kan mennesker med udviklingshandicap, deres pårørende og andre aktive gøre?

Inclusion Europe har skrevet dette dokument som en hjælp til at forberede dig og andre på valgene.

## Tal med kandidaterne og deres partier

Find ud af hvad partier og kandidater i dit land mener.

Skriv til dem.

Ring til dem og bed om et møde.

På mødet, eller i telefonen eller på mail:

1. **Bed kandidaterne om at sørge for enkelt valgmateriale, som er let at forstå. Spørg dem om hvad de vil gøre, hvis de bliver valgt.**

Forklar dem hvorfor det er vigtigt med letlæst og forståeligt materiale.

1. **Overbevis kandidaterne om at de skal møde mennesker med udviklingshandicap og deres pårørende.**

De kunne besøge mennesker med udviklingshandicap på deres skoler eller på arbejde.

Eller der kunne være et særligt arrangement hvor deltagerne kan stille kandidaterne spørgsmål.

Forklar dem hvorfor det er vigtigt at lytte og tale med mennesker med udviklingshandicap og deres pårørende.

1. **Forklar kandidaterne at de skal gøre ting som er vigtige for dig og andre med udviklingshandicap og deres pårørende.**

Fortæl dem hvad de bør gøre, hvis de bliver valgt til Europa Parlamentet.

Du kan bruge dette fra Inclusion Europe manifest om 2019 valget til at få ideer.

Du kan tilføje dine ideer for at gøre det mere relevant for kandidaterne fra dit land.

Du kan også fortælle kandidaterne hvordan du kan hjælpe dem.

For eksempel kan du fortælle andre om kandidater, der interesserer sig for hvad du har at sige.

Du kan også dele information om kandidaterne og om hvordan de interesserer sig for dig og andre med udviklingshandicap og deres familier.

## Organiser og samarbejd med andre

Gå sammen med andre for at tale om valget.

Hjælp med at forstå hvorfor at valget er vigtigt for dig og andre med udviklingshandicap og deres pårørende..

Fortæl dem hvad der er vigtigt for dig og hvordan MEP’ere kan have betydning for dit liv.

Opfordr dem til at stemme til valget.

Arbejd sammen om at komme i medierne og blive hørt.
Arbejd sammen om at tale til nationale myndigheder om tilgængelighed til valget og stemmeretten.

##

## Afgiv din stemme

Valg til Europa Parlamentet afholdes i peroden 23. – 26. maj 2019.

Hvert land vælger selv hvilken dato det nationale valg skal afholdes.

Læg dit lands valgdato i din kalender.

Så husker du det.

Hen og stem!

Din stemme er vigtig.

# Del 3

# Hvad Inclusion Europe synes at kandidater og partier skal gøre til valget til Europa Parlamentet 2019.

Der er 7 millioner europæere med udviklingshandicap.

Vi er mange millioner pårørende og venner.

Tilsammen er vi mere end 20 millioner mennesker.

De fleste af os oplever dagligt diskrimination og eksklusion fra samfundet.

Børn med udviklingshandicap forhindres i at gå i skole med deres venner og naboer.

Unge med udviklingshandicap har begrænsede muligheder i at få uddannelse og undervisning med henblik på at få et job.

Mange voksne med udviklingshandicap kan ikke få lønnet beskæftigelse.

Hundredevis af mennesker med udviklingshandicap bor på institutioner, og er afskårede fra resten af samfundet uden mulighed for at leve et liv som en del af samfundet.

Ofte tvinges pårørende til at sørge for al støtte og hjælp til deres pårørende med udviklingshandicap, fordi at der ikke er nok støtte fra det offentlige.

Mennesker med udviklingshandicap og deres pårørende har ofte begrænset adgang til sundhedsvæsenet og har derfor dårligt helbred.

Mange lande i den Europæiske Union nægter mennesker med udviklingshandicap deres ret til at stemme.

Dette er forkert og skal ændres.

Alle har ret til at stemme.

Mennesker med handicap er sikret denne ret af Handicapkonventionen.

Selv i lande, hvor mennesker med udviklingshandicap ikke er frataget stemmeretten, synes mange at det er svært at deltage i valget.

Kandidaterne tager sig ikke tid til at tale og lytte til dem.

Oplysning om valget er kompliceret og gives ikke på en tilgængelig made.

Valgkampagnernes temaer er ofte langt fra mennesker med udviklingshandicap og deres pårørendes hverdagsliv.

Vi er klar over, at det er en kamp for kandidater til Europa Parlamentsvalget at nå ud og overbevise vælgerne om at stemme.

Vi kan se, at den lave valgdeltagelse ofte er et argument for at MEP’eres betydning er mindre vigtig.

Vi vil have så mange mennesker som muligt til at stemme.
Vi taler med folk for at få dem til at stemme.

Vi interesserer os for hvordan den Europæiske Union beskytter mennesker med udviklingshandicap og deres pårørendes rettigheder.

Vi opfordrer alle kandidater og partier, som stiller op til valget til at:

1. Engager jer i mennesker med udviklingshandicap og deres pårørende. Gruppen udgør mere end 20 millioner borgere i EU.
2. Levér klar og tilgængelig information.
3. Interesser jer for emner, der er vigtige for mennesker med udviklingshandicap og deres familier.

## 1. Engager jer i mennesker med udviklingshandicap og deres pårørende.

**Mød, lyt, tal.**

Organiser debatter som inddrager mennesker med udviklingshandicap og deres pårørende, så du kan lytte til deres synspunkter – og forklare dine.

Besøg mennesker med udviklingshandicap på deres arbejde eller i skoler for at få indblik i deres liv.

Sørg for at tale direkte med mennesker med udviklingshæmning direkte og ikke kun med deres pædagoger.

Spørg dem om hvad de kunne tænke sig med deres liv, hvordan og hvor de kan tænke sig at bo.
Hør hvordan de (ikke) får støtte til at deltage i valget..

**Indtænk mennesker med handicap i alt hvad du gør.**

Når du planlægger et vælgermøde om handicaprelaterede emner, så husk altid at inkludere mennesker med udviklingshandicap.

Afslå at deltage i vælgermøder som ikke inkluderer mennesker med udviklingshandicap.

Læg vælgermøder på tidspunkter, som passer pårørende, der støtter deres pårørende med udviklingshandicap.
Sørg for den nødvendige afløsning, så de kan deltage.

## 2. Sørg for enkel og tilgængelig information.

**Skriv dit valgmateriale i et enkelt sprog som er let at forstå.**

Eller endnu bedre, sørg for en letlæst udgave.

Letlæst gør information tilgængeligt for alle – ikke kun for mennesker med udviklingshandicap.

Sæt dig i forbindelse med organisationer, der kan hjælpe med tilgængelig information.

Lær mere om letlæst materiale på [www.easy-to-read.eu](http://www.easy-to-read.eu).

**Fortæl folk om valget på en måde, som er nem at forstå.**

Fortæl vælgere, hvor, hvordan og hvornår de kan stemme.

Sørg for at folk kender partierne og deres kandidater i opløbet til valget.

Under valghandlingen, sørg for at information er let at forstå.
Dette kunne være at der er billeder af kandidaterne på valgstedet.

**Fjern forhindringer, der forhindrer vælgere i at stemme.**

Læg valghandlingen hvor folk bor.

Sørg for at valgstederne er markerede på en måde som er let at forstå.
Sørg for at valgstederne (og stemmeboksene) er tilgængelige for kørestolsbrugere.

Sørg for at det er muligt at få hjælp under stemmeafgivelsen.
Dette betyder at sørge for at vælgere kan blive ledsaget ind i stemmeboksen, hvis det er nødvendigt.

Sørg for at der er tiltag for dem, som ikke kan komme til valgstedet på valgdagen.
Dette omfatter familiemedlemmer, som tager sig af deres pårørende med handicap og som har vanskeligt ved at finde tid og overskud til at gå hen og stemme.

**3. Interesser dig for emner, der er vigtige for mennesker med udviklingshæmning og deres pårørende.**

**Handicaprettigheder**

Lad det være afgørende for hvor du vælger at sætte dit kryds om kandidaten vil arbejde for indførelse af FN’s Handicapkonvention.

Styr mod en ambitiøs europæisk handicapstrategi 2020-2030.
Vær opmærksom på temaer så som menneskers ret til at træffe deres egne beslutninger, og fjern adskillelse.

Forbedr tilgængeligheden i Europa ved at støtte et stærkt Tilgængelighedsdirektiv, som sikrer at europæiske serviceydelser og produkter er tilgængelige for alle.

**Stemmeretten**

Fjern begrænsninger i stemmeret og opstillingsret til valg for mennesker med handicap.

Drøft tilgængeligheden i valg til Europa Parlamentet og del dine ideer om hvordan den kan forbedres.

**Livskvalitet**

Sikr at EU når sine mål i at forbedre livskvaliteten som fastsat i FN’s Verdensmål 2030.
Dette omfatter reduktion af fattigdom og forbedring af uddannelse og sundhed.

Styrk adgangen til lønnet beskæftigelse for mennesker med udviklingshandicap og deres pårørende, som lovet i den europæiske søjle for sociale rettigheder.
Dette omfatter at sørge for inkluderende uddannelser, kompetencebaseret uddannelse relateret til at få et arbejde og adgang til social sikring.

**EU’s budget**

Sikr EU midler til fremme af inklusion og respekter rettigheder, som er fastlagte i Handicapkonventionen.

Sikr at EU midler anvendes til at skifte fra institutionsbaseret omsorg til støtte i små boenheder.
Dette omfatter passende støtte til mennesker som forlader institutioner for at bo ude i samfundet.

Sikr at programmer som Erasmus+ anvendes til at styrke inkluderende uddannelse.

**Inkluderende deltagelse**

Inkluder altid mennesker med udviklingshandicap i hvad du gør, som vedrører mennesker med handicap og de ikke høres.

Bed Europa Parlamentet om at kommunikere på en tilgængelig måde.

Dette omfatter at tilbyde letlæst materiale om Europa Parlamentet.

Gør møder i parlamentet, skriftlig information og høringsprocesser tilgængelige for alle.

Engager mennesker med udviklingshandicap og deres pårørende når der udarbejdes lovforslag
– også når forslagene ikke handler om handicap.

1. <https://www.socialprogress.org/index/results> [↑](#footnote-ref-2)